b'\n_START_ARTICLE_\nGiulio Cabianca\n_START_SECTION_\n\xc5\xbdivljenjepis\n_START_PARAGRAPH_\nV Formuli 1 je debitiral v sezoni 1958, ko je nastopil na dveh dirkah, Veliki nagradi Monaka, kjer se mu z dirkalnikom Formule 2 O.S.C.A. mo\xc5\xa1tva O.S.C.A. Automobil ni uspelo kvalificirati na dirko, in Veliki nagradi Italije, kjer je z dirkalnikom Maserati 250F privatnega mo\xc5\xa1tva odstopil v enainpetdesetem krogu zaradi okvare motorja. V naslednji sezoni 1959 je nastopil le na doma\xc4\x8di dirki za Veliko nagrado Italije in z enakim dirkalnikom kot leto prej je zasedel petnajsto mesto z ve\xc4\x8d kot osmimi krogi zaostanka za zmagovalcem. Zadnji\xc4\x8d je v Formuli 1 nastopil na doma\xc4\x8di dirki za Veliko nagrado Italije v sezoni 1960, kjer je z dirkalnikom Cooper T51 dosegel \xc4\x8detrto mesto, ker je njegova edina uvrstitev med dobitnike to\xc4\x8dk v karieri. Leta 1961 se je smrtno ponesre\xc4\x8dil na testiranjih v Modeni, ko se mu je pedal za plin zataknil in Giulio Cabianca je zletel z dirkali\xc5\xa1\xc4\x8da na bli\xc5\xbenjo cesto ter tr\xc4\x8dil v taksi, ki se je ravno takrat peljal mimo. Poleg Cabianca so umrli tudi vsi trije potniki v taksiju.'